./data/phi0914/phi00142/phi0914.phi00142.perseus-lat1.xml
Titus Livius (Livy)
“geramus ergo” inquit, “dis bene iuvantibus, quando ita videtur,       bellum;” litterisque circa praefectos dimissis Citium —  Macedoniae oppidum est — copias omnis contrahit  ipse       centum hostiis sacrificio regaliter Minervae, quam vocant Alcidemon, facto cum       purpuratorum et satellitum manu profectus Citium est  eo iam omnes Macedonum et externorum auxiliorum convenerant copiae   castra ante urbem ponit omnisque armatos in campo       struxit  summa omnium quadraginta tria milia armata       fuere, quorum pars ferme dimidia phalangitae erant; Hippias Beroeaeus praeerat             delecta deinde et viribus et robore       aetatis ex omni cetratorum numero duo milia erant; agema       hanc ipsi legionem vocabant; praefectos habebat Leonnatum et Thrasippum       Eulyestas   ceterorum cetratorum, trium ferme       milium hominum, dux erat  Antiphilus Edessaeus  Paeones et ex Paroria et Parstrymonia — sunt autem       ea loca subiecta Thraciae — et Agrianes, admixtis etiam Threcibus incolis, trium       milium ferme et ipsi expleverunt numerum         armaverat contraxeratque eos Didas Paeon, qui adulescentem Demetrium occiderat             et armatorum duo milia Gallorum erant,       praefecto Asclepiodoto ab Heraclea ex Sintis  tria milia Threcum liberorum suum       ducem habebant  Cretensium par paene numerus suos duces sequebatur, Susum       Phalasarneum et Syllum Gnosium   et Leonides       Lacedaemonius quingentis ex Graecia, mixto generi hominum, praeerat  regii is       generis ferebatur, exul damnatus frequenti concilio Achaeorum, litteris ad       Persea deprensis   Aetolorum et Boeotorum, qui       non explebant plus quam quingentorum omnes numerum, Lyco Achaeus praefectus       erat  ex his mixtis tot populorum, tot gentium auxiliis duodecim milia armatorum       ferme efficiebantur  equitum ex tota Macedonia contraxerat tria milia   venerat eodem Cotys, Seuthis filius,       rex gentis Odrysarum, cum mille dilectis equitibus, pari  ferme peditum numero   ita summa       totius exercitus undequadraginta milia peditum erant,       quattuor equitum  satis constabat, secundum eum exercitum, quem magnus Alexander       in Asiam traiecit, numquam ullius Macedonum regis copias tantas fuisse